text: Uro ved sidste skoledag
  28 maj 2014 kl. 05.03
  Politiet rapporterer om meget uro og meget fulde, meget unge mennesker i forbindelse med sidste skoledag i Esbjerg. Der var adskillige tilfælde af gadeuorden.
  Det var sidste skoledag for afgangsklasserne i Folkeskolen. Det vil sige, at der er tale om meget unge ? under 18 år, som ikke har lært at styre alkoholen.
  - Og der var ikke sparet på noget i Gryden, konstaterer vagtchefen hos politiet i Esbjerg til TV SYD.
  Området i Vognbølparken er traditionelt samlingssted for de unge skole-elever på sidste skoledag. Uroen i nat var efterdønninger fra arrangementet i bl.a. Gryden.
  